ഡോ. കഫീല് ഖാനെതിരായ ക്രിമിനല് നടപടികള് റദ്ദാക്കണം അലഹബാദ് ഹൈകോടതി അലഹബാദ്: സി.എ.എ, എന്.ആര്.സി വിഷയത്തില് അലീഗഢ് മുസ്ലിം യൂനിവേഴ്സിറ്റിയില് നടത്തിയ പ്രസംഗത്തിെന്റ പേരില് ഡോ. കഫീല് ഖാനെതിരെയുള്ള എല്ലാ ക്രിമിനല് നടപടികളും റദ്ദാക്കണമെന്ന് അലഹബാദ് ഹൈകോടതി ഉത്തരവിട്ടു. 2019 ഡിസംബറില് നടത്തിയ പ്രസംഗം പ്രകോപനപരമാണെന്ന് ആരോപിച്ചുള്ള കേസിലാണ് ജസ്റ്റിസ് ഗൗതം ചൗധരിയുടെ വിധി.കേസ് സംബന്ധിച്ച അലീഗഢ് ചീഫ് ജുഡീഷ്യല് മജിസ്ട്രേറ്റിെന്റ വിധിയും ഹൈകോടതി റദ്ദാക്കിയിട്ടുണ്ട്. കഫീല് ഖാനെതിരെ യു.പി സര്ക്കാര് ദേശസുരക്ഷ നിയമം ചുമത്തിയിരുന്നു. എന്നാല്, അദ്ദേഹത്തിെന്റ പ്രസംഗം യഥാര്ഥത്തില് ദേശീയോദ്ഗ്രഥനത്തിനുള്ളതായിരുന്നുവെന്ന് നിരീക്ഷിച്ച് ദേശസുരക്ഷ നിയമം ചുമത്തിയതും കഴിഞ്ഞ വര്ഷം ഹൈകോടതി റദ്ദാക്കിയിരുന്നു.